
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1569 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Δημοσίου προς τις Τρά- 
πεζες για πιστωτικές διευκολύνσεις προς αποκα¬ 
τάσταση των ζημιών από τις κατολισθήσεις του 
έτους 2006 στο Δ.Δ Μετοχιού Διρφύων του Δή¬ 
μου Κύμης του Ν. Εύβοιας. 1 

Αύξηση του μετοχικού κεφαλαίου της Ελληνικής Αε¬ 
ροπορικής Βιομηχανίας (ΕΑΒ) Α.Ε. 2 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (Ε.Ι.Β.) για την 
κάλυψη δανείου του Οργανισμού Σχολικών Κτι¬ 
ρίων Α.Ε (ΟΣΚ) ποσού 80.000.000,00 ευρώ. 3 


Καθιέρωση υπερωριακής εργασίας πέρα από το κα¬ 
νονικό ωράριο εργασίας κατά τις Κυριακές - εξαι¬ 
ρέσιμες μέρες, κατά τις απογευματινές και νυχτε¬ 
ρινές ώρες των εργάσιμων ημερών των Κυριακών 


και εξαιρέσιμων κατά τη διάρκεια του Β' Εξαμήνου 
του έτους 2007 για υπαλλήλους του Νομαρχιακού 

Διαμερίσματος Έβρου & Επαρχείου Β. Έβρου. 4 

Τροποποιήσεις στον Κανονισμό του «Λογαριασμού 
Επικουρικής Συνταξιοδότησης των Μελών και του 
Διοικητικού Προσωπικού του Σ.Ο.Ε.Λ.». 5 


Κατάρτιση «Ειδικού Προγράμματος Ολοκληρωμένης 
Παρέμβασης για ανέργους του Ν. Θεσσαλονίκης» 
σύμφωνα με την υπ’ αριθμ. 2521/35/31.7.2007 από¬ 
φαση του Δ.Σ. του ΟΑΕΔ με την οποία έχει εγκρι- 
θεί η υπ’ αριθμ. 617/22/31.7.2007 απόφαση της Επι¬ 


τροπής Διαχείρισης του ΛΑΕΚ. 6 

ΑΠΟΦΑΣΕΙ Σ 

Αριθμ. 2/23130/0025 (1) 


Παροχή της εγγύησης του Δημοσίου προς τις Τράπε- 
ζες για πιστωτικές διευκολύνσεις προς αποκατά¬ 
σταση των ζημιών από τις κατολισθήσεις του έτους 
2006 στο Δ.Δ Μετοχιού Διρφύων του Δήμου Κύμης 
του Ν. Εύβοιας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ Α' τ. 143/1995) 


2. Την υπ’ αριθμ. 37930/ΔΙΟΕ1264-ΦΕΚ Β.1432/14.10.2005 
απόφαση του Πρωθυπουργού και του Υπουργού Οικο¬ 
νομίας & Οικονομικών «Καθορισμός αρμοδιοτήτων των 
Υφυπουργών Οικονομίας & Οικονομικών». 

3. Την υπ’ αριθμ. 6993/ΠΕ/Α32/4.4.2007 κοινή απόφαση 
των Υπουργών Οικονομίας & Οικονομικών και ΠΕ.ΧΩ.ΔΕ 
και των Υφυπουργών Εσωτερικών Δημοσίας Διοίκησης 
και Αποκέντρωσης και Οικονομίας και Οικονομικών. 

4. Την απόφαση της Διυπουργικής Επιτροπής του άρ¬ 
θρου 5 του ν. 2322/1995 (Συνεδρίαση αριθ. 22/19.7.2007), 
με την οποία παρασχέθηκε η σύμφωνη γνώμη της στον 
Υφυπουργό Οικονομίας & Οικονομικών για τη χορήγηση 
της εγγύησης του Ελληνικού Δημοσίου, αποφάσισε: 

Την παροχή της εγγύησης του Ελληνικού Δημοσίου 
προς τις Τράπεζες για τη χορήγηση δανείων, για την 
αποκατάσταση των ζημιών που προκάλεσαν οι κατολι¬ 
σθήσεις του έτους 2006 στο Δ.Δ Μετοχιού Διρφύων του 
Δήμου Κύμης του Ν. Εύβοιας με τους εξής όρους: 

• Χορήγηση δανείων επισκευής ή ανακατασκευής ή 
αυτοστέγασης ή αποπεράτωσης, για την αποκατάσταση 
ζημιών κτιριακών εγκαταστάσεων. 

• Η συνολική διάρκεια των δανείων επισκευής ή ανα¬ 
κατασκευής ή αυτοστέγασης ή αποπεράτωσης, ορίζεται 
σε 15 χρόνια. Η εξόφληση των δανείων θα πραγματο¬ 
ποιηθεί σε ισόποσες εξαμηνιαίες ή ετήσιες χρεολυτικές 
δόσεις, η πρώτη από τις οποίες θα καταβληθεί 24 μήνες 
μετά την υπογραφή της δανειστικής σύμβασης. 

• Η συνολική διάρκεια των δανείων επισκευής ή ανα¬ 
κατασκευής διατηρητέων ή παραδοσιακών κτιρίων, 
ορίζεται σε 25 χρόνια. Η εξόφληση των δανείων θα 
πραγματοποιηθεί σε ισόποσες εξαμηνιαίες ή ετήσιες 
χρεολυτικές δόσεις, η πρώτη από τις οποίες θα κατα¬ 
βληθεί 24 μήνες μετά την υπογραφή της δανειστικής 
σύμβασης. 

• Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου 12μηνης διάρκειας 
της εκάστοτε τελευταίας εκδόσεως, που προηγείται 
χρονικά της έναρξης κάθε περιόδου εκτοκισμού των 
δανείων, προσαυξημένο κατά 30% χωρίς άλλη προσαύ- 
ξηση για προμήθεια κ.λπ. επιδοτούμενο κατά 100% από 
το λογαριασμό του ν. 128/1975. 

• Για δάνεια μέχρι του ποσού των 3.000 € δεν απαι¬ 
τείται εγγραφή υποθήκης 

• Για την ασφάλεια κάθε δανείου άνω των 3.000 €, θα 
εγγράφεται υπέρ της δανείστριας τράπεζας, υποθήκη 

επί του ακινήτου που θα επισκευάζεται ή θα ανακατα¬ 
σκευάζεται ή αγοράζεται ή αποπερατώνεται από το 
προϊόν του δανείου ή αντ’ αυτού επί άλλου ακινήτου 
που τυχόν προσφέρεται από το δανειολήπτη, εφόσον η 
αξία του ακινήτου καλύπτει το ασφαλιζόμενο δάνειο. Η 
υποθήκη μπορεί επίσης να μεταφέρεται εκ των υστέρων 
σε άλλο ακίνητο αντίστοιχης αξίας. 

Σε περίπτωση που οι πρωτοφειλέτες δεν εξοφλήσουν 
τις ληξιπρόθεσμες δόσεις τους ή μέρος αυτών, οι Τρά¬ 
πεζες αφότου παρέλθει ένα τρίμηνο από τη λήξη κάθε 
δόσης και προκειμένου να εξοφληθούν από το Δημό¬ 
σιο οι εγγυημένες απαιτήσεις τους, οφείλουν να υπο¬ 
βάλλουν τα δικαιολογητικά που ορίζονται στην αριθμ. 
478/4.1.2006, ΦΕΚ 16/Τεύχος Β713.1.2006 απόφαση του 
Υπουργού Οικονομίας και Οικονομικών. 

Οι Τράπεζες θα πρέπει να επιδιώκουν, μέσα στον ανω¬ 
τέρω οριζόμενο χρόνο των τριών (3) μηνών, για τον 
οποίο το Δημόσιο καλύπτει με τη εγγύηση του τους 
τόκους υπερημερίας, την είσπραξη από τους πρωτο- 
φειλέτες των ληξιπρόθεσμων εγγυημένων δόσεων, με 
την ίδια επιμέλεια που δείχνουν και για τα δάνεια που 
χορηγούν χωρίς την εγγύηση του Δημοσίου. 

Το Ελληνικό Δημόσιο, ως εγγυητής αναλαμβάνει την 
υποχρέωση εξόφλησης των εγγυημένων απαιτήσεων 
των Τραπεζών που θα περιλαμβάνουν το ανεξόφλητο 
εγγυημένο ποσό κεφαλαίου, τους ανεξόφλητους τόκους 
μέχρι τρίμηνο και τέλος, τα έξοδα επίδοσης της αναγ¬ 
γελίας κλεισίματος λογαριασμού. 

Οι δανείστριες Τράπεζες υποχρεούνται να υποβάλ¬ 
λουν στο Γενικό Λογιστήριο του Κράτους - Δ.25-Δ': 

1. κάθε μήνα, σε ηλεκτρονική μορφή, κατάσταση στην 
οποία να αναφέρονται τα δάνεια που χορηγήθηκαν τον 
προηγούμενο μήνα με τα παρακάτω στοιχεία: 

• Κωδικός Τράπεζας 

• Αριθμός λογαριασμού 

• Υποκατάστημα 

• Επώνυμο δανειολήπτη 

• Όνομα δανειολήπτη 

• Α.Φ.Μ. δανειολήπτη 

• Κωδικός Δ.Ο.Υ. 

• «Δ.Ο.Υ. 

• Αρχική κοινή υπουργική απόφαση 

• Ημερομηνία αρχικής κοινής υπουργικής απόφασης 

• Τροποποιητική κοινή υπουργική απόφαση 

• Ημερομηνία τροποποιητικής κοινής υπουργικής από¬ 
φασης 

• Απόφαση εγγύησης 

• Ημερομηνία απόφασης 

• Αριθμός σύμβασης 

• Ημερομηνία σύμβασης 

• Εγκριθέν κεφάλαιο δανεισμού 

• Ημερομηνία εκταμίευσης 

• Ποσό εκταμίευσης 

• Ποσοστό εγγυημένου δανείου 

• Διάρκεια δανείου 

• Συνολικός αριθμός δόσεων 

• Ενυπόθηκη διασφάλιση 

• Λοιπές ασφάλειες 

• Ύψος εμπράγματων ασφαλειών 

• Είδος εμπράγματων ασφαλειών 

2. κάθε τρίμηνο, κατάσταση στην οποία να αναφέ- 
ρονται τα ανεξόφλητα υπόλοιπα, με διαχωρισμό ανά 
απόφαση εγγύησης. 


Ο έλεγχος της εφαρμογής των διατάξεων της παρού¬ 
σας απόφασης, καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Διεύθυνση Κίνησης Κεφαλαί¬ 
ων, Εγγυήσεων, Δανείων και Αξιών (Γ.Λ.Κ.- Δ.25). 

Από τις διατάξεις της παρούσας απόφασης προκα- 
λείται δαπάνη, η οποία δεν είναι δυνατόν να προσδι- 
ορισθεί σε περίπτωση κατάπτωσης της εγγύησης του 
Δημοσίου και θα καλυφθεί από τον ειδικό λογαριασμό 
<3Β 1301000230000000002340396 «Γ.Λ.Κ. Δ25 -Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυ- 
ήσει του Ελληνικού Δημοσίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. οικ. 2/49496/0025 (2) 

Αύξηση του μετοχικού κεφαλαίου της Ελληνικής Αε¬ 
ροπορικής Βιομηχανίας (ΕΑΒ) Α.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 14 του ν. 2303/1995 «Πλη¬ 
ρωμή αποδοχών δημοσίων υπαλλήλων μέσω Τραπεζικού 
Συστήματος και άλλες διατάξεις», όπως τροποποιήθηκε 
και ισχύει. 

2) Τις διατάξεις του άρθρου 12 του ν. 2469/1997 (ΦΕΚ 
38/τ.Α) «Περιορισμός Κρατικών Δαπανών». 

3) Τις διατάξεις των παρ. 2,3 και 4 του άρθρου 1 του 
ν. 43/1975 (ΦΕΚ 39/τ.Α7ΐ975) «Περί ιδρύσεως Εθνικής 
Βιομηχανίας Αεροπορικού Υλικού», όπως τροποποιήθηκε 
και ισχύει. 

4) Τις διατάξεις της παρ. 1 του άρθρου 44 του ν. 
1947/1991 (ΦΕΚ 72/τ. Α71991) «Απλούστευση φορολογικών 
διαδικασιών και άλλες διατάξεις». 

5) Το υπ’ αριθμ. 20886/6.7.2007 έγγραφο της ΔΟΥ ΦΑ 
ΒΕ Αθηνών. 

6) Το από 6.7.2007 πρακτικό της έκτακτης Γενικής 
Συνέλευσης των μετόχων της ΕΑΒ Α.Ε. 

7) Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 1432/Β72005), 
αποφασίζουμε: 

1. Εγκρίνουμε την αύξηση του Μετοχικού Κεφαλαίου 
της Ελληνικής Αεροπορικής Βιομηχανίας κατά το ποσό 
των έντεκα εκατομμυρίων τετρακοσίων τριάντα εννέα 
χιλιάδων εννιακοσίων ευρώ (11.439.900,00 €) με την έκ¬ 
δοση 381.330 νέων μετοχών, ονομαστικής αξίας 30 ευρώ 
η κάθε μία, οι οποίες θα αναληφθούν αποκλειστικά από 
το Ελληνικό Δημόσιο. Η καταβολή του ως άνω ποσού θα 
γίνει με συμψηφισμό ισόποσων οφειλών της ΕΑΒ Α.Ε., οι 
οποίες αποσβένονται και ειδικότερα ποσού 11.439.974,23 
ευρώ που είναι βεβαιωμένο στη ΔΟΥ ΦΑΒΕ Αθηνών. Η 
διαφορά του ποσού των 74,23 ευρώ θα καταβληθεί στο 
Ελληνικό Δημόσιο από την ΕΑΒ Α.Ε. τοις μετρητοίς. 

2. Η ΔΟΥ ΦΑΒΕ Αθηνών στην οποία κοινοποιείται η 
παρούσα, θα μεριμνήσει για τη διαγραφή του ποσού των 

11.439.900,00 ευρώ και την έκδοση του σχετικού ΑΦΕΚ 
που θα γίνει οίκοθεν από αυτή. 

Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 2/43463/0025 (3) 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (Ε.Ι.Β.) για την κά¬ 
λυψη δανείου του Οργανισμού Σχολικών Κτιρίων Α.Ε 
(ΟΣΚ) ποσού 80.000.000,00 ευρώ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ 143/Α/12.7.1995). 

2. Τις διατάξεις του ν. 3429/2005 (ΦΕΚ 314/Α/27.12.2005). 

3. Την υπ’ αριθμ. 29643/ΕΓΔΕΚΟ2171/4.7.2007, κοινή 
απόφαση των Υπουργών Οικονομίας & Οικονομικών, 
Ανάπτυξης, Απασχόλησης & Κοινωνικής Προστασίας, 
Μεταφορών & Επικοινωνιών και Εθνικής Παιδείας & 
Θρησκευμάτων. 

4. Το υπ’ αριθμ. 57488/171/4.6.2007, έγγραφο της Υπ. 
Εθνικής Παιδείας & Θρησκευμάτων. 

5. Το απόσπασμα της 360ης συνεδρίασης της 21.9.2006 
του Δ.Σ του Ο.Σ.Κ Α.Ε. 

6. Το υπ’ αριθμ. ΕΓ 23-00/13.2.2007 έγγραφο του Ο.Σ.Κ 
Α.Ε. 

7. Το Προεδρικό Διάταγμα αριθ. 81/21.3.2002 (ΦΕΚ 57/ 
Α) «Συγχώνευση των Υπουργείων Εθνικής Οικονομίας 
και Οικονομικών στο Υπουργείο Οικονομίας και Οικο¬ 
νομικών». 

8. Την κοινή απόφαση του Πρωθυπουργού και του 
Υπουργού Οικονομίας και Οικονομικών υπ’ αριθμ. 37930/ 
ΔΙΟΕ1264/14.10.2005 «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432/τ. 
Β'/14.10.2005), αποφασίζουμε: 

Παρέχουμε την εγγύηση του Ελληνικού Δημοσίου 
στην Ευρωπαϊκή Τράπεζα Επενδύσεων (ΕΙΒ) για την 
μεταξύ αυτής και του Οργανισμού Σχολικών Κτιρίων 
Α.Ε (ΟΣΚ) σύναψη δανείου ποσού ογδόντα εκατομμυρί¬ 
ων (80.000.000,00) ευρώ, με σκοπό τη χρηματοδότηση 
επενδυτικού προγράμματος που αφορά έργα σχολικής 
στέγης (ποιοτική αναβάθμιση, εξάλειψη διπλοβάρδιας) 
στο σύνολο της Επικράτειας. 

Με την εγγύηση αυτή, το Ελληνικό Δημόσιο αναλαμβά¬ 
νει να εξοφλήσει τις υποχρεώσεις του ΟΣΚ που απορ¬ 
ρέουν από τη σύμβαση του δανείου που θα υπογράφει 
μεταξύ αυτού και της Ευρωπαϊκής Τράπεζας Επενδύ¬ 
σεων (ΕΙΒ), σε περίπτωση καθυστέρησης εξόφλησης 
ληξιπρόθεσμης δόσης ή τόκων εκ μέρους του ΟΣΚ. 

Η ΕΙΒ παρακαλείται να μας στείλει θεωρημένο αντί¬ 
γραφο της σχετικής δανειακής σύμβασης. 

Καθορίζουμε προμήθεια υπέρ του Δημοσίου 0,5 % 
για την παρεχόμενη εγγύησή του, την οποία θα υπο¬ 
λογίζεται και θα αποδίδεται σε αυτό από τον ΟΣΚ 


σύμφωνα με τα οριζόμενα στο έγγραφο υπ’ αριθμ. 
2009593/1391/7.2.1996. 

Από τις διατάξεις της παρούσας θα προκληθεί δαπάνη 
εις βάρος του Κρατικού Προϋπολογισμού, σε περίπτωση 
κατάπτωσης της εγγύησης του Δημοσίου, το ύψος της 
οποίας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 1942 (4) 

Καθιέρωση υπερωριακής εργασίας πέρα από το κανο¬ 
νικό ωράριο εργασίας κατά τις Κυριακές - εξαιρέ¬ 
σιμες μέρες, κατά τις απογευματινές και νυχτερι¬ 
νές ώρες των εργάσιμων ημερών των Κυριακών και 
εξαιρέσιμων κατά τη διάρκεια του Β' Εξαμήνου του 
έτους 2007 για υπαλλήλους του Νομαρχιακού Δια¬ 
μερίσματος Έβρου & Επαρχείου Β. Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/τ.Α72003), σε συνδυασμό με την ερμηνευτική εγκύ¬ 
κλιο του Γενικού Λογιστηρίου του Κράτους υπ’ αριθμ. 
2/72757/0022/31.12.2003. 

2. Τις διατάξεις του άρθρου 25, παραγρ. 7 του ν. 
2738/1999 (ΦΕΚ 180/τ.Α' ) σε συνδυασμό με τις διατά¬ 
ξεις του άρθρου 34, παραγράφου 5 του ν. 2768/1999 
(ΦΕΚ 273 /τ.Α). 

3. Τις διατάξεις του π.δ. 30/1996(ΦΕΚ 21/τ.Α'), όπως 
ισχύουν. 

4. Τις ειδικές, εποχιακές έκτακτες ή επείγουσες ανά¬ 
γκες που παρουσιάζονται σε υπηρεσίες του Νομ/κού 
Διαμ/τοςΈβρου & Επαρχείου Β.Έβρου, για την αντιμε¬ 
τώπιση των οποίων απασχολείται το προσωπικό τους 
πέρα από το κανονικό ωράριο εργασίας κατά τις ερ¬ 
γάσιμες ημέρες καθώς και κατά τις Κυριακές & εξαι¬ 
ρέσιμες ημέρες. 

5. Το γεγονός ότι το ύψος της προκαλούμενης δαπά¬ 
νης ανέρχεται στο ποσό των 71.012 ευρώ και θα αντι- 
μετωπισθεί από την πίστωση που έχει εγγράφει για 
το σκοπό αυτό στον προϋπολογισμό του Νομαρχιακού 
Δ/τος Έβρου έτους 2007, αποφασίζουμε: 

Εγκρίνουμε εντός των ανωτάτων ορίων που προβλέπο- 
νται από τις διατάξεις του άρθρου 16, παραγρ. 1 του ν. 
3205/2003 την υπερωριακή απασχόληση υπαλλήλων του 
Νομαρχιακού ΔιαμερίσματοςΈβρου και Επαρχείου Β.Έβρου 
κατά τις Κυριακές και τις εξαιρέσιμες ημέρες κατά τις απο¬ 
γευματινές και νυχτερινές ώρες των εργάσιμων ημερών, 
Κυριακών και εξαιρέσιμων, για την αντιμετώπιση ειδικών, 
εποχιακών, εκτάκτων και επειγουσών αναγκών για το Β' 
εξάμηνο 2007 για το μόνιμο και αποσπασμένο προσωπικό 
των υπηρεσιών του Νομαρχιακού ΔιαμερίσματοςΈβρου και 
του Επαρχείου Β.Έβρου κατά υπηρεσία ως εξής: 

Α) Διεύθυνση Πολιτικών Δικαιωμάτων και Προστασίας 
του Πολίτη 

Εβδομήντα οκτώ (78) υπάλληλοι που θα προέρχο¬ 
νται από υπηρεσίες του Νομαρχιακού Διαμερίσματος 
Έβρου και του Επαρχείου Β. Έβρου για έξι χιλιάδες 

(6.000) ώρες υπερωριακής απασχόλησης απογευματι¬ 
νής, νυχτερινής εργασίας και εργασίας Κυριακών και 
εξαιρέσιμων που με φροντίδα του Τμήματος Πολιτι¬ 
κής Προστασίας θα συγκροτήσουν συνεργεία για την 
αντιμετώπιση έκτακτων αναγκών που προέρχονται από 
χιονοπτώσεις - πλημμύρες - πυρκαγιές - σεισμούς και 
λοιπές θεομηνίες. 

Β) Διεύθυνση Υγείας 

Έξι (6) υπάλληλοι για διακόσιες (200) ώρες υπερω- 
ριακής απασχόλησης Κυριακών και εξαιρέσιμων ημε¬ 
ρών και τετρακόσιες είκοσι (420) ώρες υπερωριακής 
απογευματινής και νυχτερινής εργασίας για ταχύτερη 
διεκπεραίωση εργασιών δειγματοληψιών και νυχτερι¬ 
νών ηχομετρήσεων, καθώς και τέσσερις (4) υπάλληλοι 
για διακόσιες σαράντα (240) ώρες απογευματινής και 
νυχτερινής απασχόλησης για έκτακτους εμβολιασμούς 
σε ομάδες υψηλού κινδύνου και επιδημιολογικής έρευ¬ 
νας και ογδόντα (80) ώρες για εργασία Κυριακών και 
εξαιρέσιμων ημερών. 

Τμήμα Υγείας Επαρχείου Β. Έβρου 
Δύο (2) υπάλληλοι για εκατό (100) ώρες υπερωριακής 
απασχόλησης απογευματινής, νυχτερινής εργασίας και 
είκοσι (20) ώρες εργασίας Κυριακών και εξαιρέσιμων 
ημερών για ταχύτερη διεκπεραίωση εργασιών δειγμα¬ 
τοληψιών, υγειονομικών ελέγχων καταστημάτων. 

Γ) Διεύθυνση Υποστήριξης του Νομάρχη - Γραφείο 
Έπαρχου Β. Έβρου 

Τρεις (3) υπάλληλοι για εξακόσιες (600) ώρες υπε- 
ρωριακής απογευματινής και νυχτερινής απασχόλησης 
εργάσιμων ημερών για τη γραμματειακή υποστήριξη 
του Νομάρχη και την οργάνωση της επικοινωνίας του 
με το κοινό και τρεις (3) υπάλληλοι (οδηγοί υπηρεσια¬ 
κών αυτοκινήτων) για επτακόσιες πενήντα (750) ώρες 
υπερωριακής απογευματινής και νυχτερινής εργασίας 
εργασίμων ημερών και εκατόν πενήντα (150) ώρες απα¬ 
σχόλησης για Κυριακές και εξαιρέσιμες ημέρες, για την 
κάλυψη αναγκαίων μετακινήσεων του Νομάρχη, Έπαρ¬ 
χου και Αντινομάρχη. 

Δ) Διεύθυνση Διοικητικών Υπηρεσιών 
Δύο (2) υπάλληλοι για τριακόσιες (300) ώρες υπερω- 
ριακής απογευματινής απασχόλησης για την ταχύτερη 
διεκπεραίωση των διαδικασιών υλοποίησης του έργου 
«Τοπικές Πρωτοβουλίες Απασχόλησης» 

Ε) Τμήμα Τουριστικής Ανάπτυξης 
Εννέα ( 9) υπάλληλοι για εννιακόσιες (900) ώρες υπε- 
ρωριακής απογευματινής - νυχτερινής απασχόλησης και 
τριακόσιες (300) για εργασία Κυριακών και εξαιρέσιμων 
ημερών για τη συμμετοχή τους σε τουριστικές εκθέσεις, 
ξενάγηση φιλοξενούμενων δημοσιογράφων, τουριστικών 
πρακτόρων & τηλεοπτικών συνεργείων σε διάφορα αξι¬ 
οθέατα για την τουριστική προβολή του Νομού. 

Β ' ΕΞΑΜΗΝΟ ΕΤΟΥΣ 2007 

ΑΡΙΘΜΟΣ ΑΡΙΘΜΟΣ ΑΠΑΙΤΟΥΜΕΝΗ 

ΥΠΑΛΛΗΛΩΝ ΩΡΩΝ ΔΑΠΑΝΗ 

(απογευματινής, νυχτερινής εργασίας και εργασίας 
Κυριακών και εξαιρέσιμων) 

107 10.060 71.012 € 

Η κατανομή των ωρών κατά υπηρεσία και υπάλλη¬ 
λο θα γίνει από τους Προϊσταμένους των προαναφε- 
ρόμενων υπηρεσιών του Νομαρχιακού Διαμερίσματος 
Έβρου, οι οποίοι θα βεβαιώνουν και την προσφορά της 
εργασίας. 

Η απαιτούμενη δαπάνη των 71.012 ευρώ θα καλυφθεί 


από τις πιστώσεις που είναι εγγεγραμμένες στον προ¬ 
ϋπολογισμό του Νομαρχιακού Δ/τοςΈβρου έτους 2007 
στους φορείς 072 α Κ.ΑΈ. 0511 - 0512 και 310α Κ.Α.Ε. 
0511α - 0512α 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 30 Ιουλίου 2007 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

-♦- 

Αριθμ. 2672 (5) 

Τροποποιήσεις στον Κανονισμό του «Λογαριασμού Επι¬ 
κουρικής Συνταξιοδότησης των Μελών και του Διοι¬ 
κητικού Προσωπικού του Σ.Ο.Ε.Λ. 

ΤΟ ΕΠΟΠΤΙΚΟ ΣΥΜΒΟΥΛΙΟ 
ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ 

(Συνεδρίαση Ε27/13.7.2007) 

1. Τροποποίηση στον Κανονισμό του «Λογαριασμού 
Επικουρικής Συνταξιοδότησης των Μελών και του Διοι¬ 
κητικού Προσωπικού του Σ.Ο.Ε.Λ.» σχετικά με αύξηση του 
ποσοστού σύνταξης για το παιδί εκλιπόντος Ο.Ε.Λ.: 

Το Εποπτικό Συμβούλιο αφού έλαβε υπόψη του την 
διάταξη της παρ. 10 του άρθρου 24 του π.δ. 226/1992, 
ενέκρινε ομόφωνα την ακόλουθη τροποποίηση των 
σχετικών διατάξεων του Κανονισμού του «Λογαρια¬ 
σμού Επικουρικής Συνταξιοδοτήσεως των Μελών και 
του Διοικητικού Προσωπικού του Σώματος Ορκωτών 
Ελεγκτών Λογιστών»: 

«Οι περιπτώσεις αβ, αγ, της παραγράφου 8α και οι 
παράγραφοι 8β και 8γ του Κεφαλαίου VI «ΥΨΟΣ ΣΥ¬ 
ΝΤΑΞΕΩΝ» τροποποιούνται ως κατωτέρω: 

αβ) Καθένα τέκνο τα 20% (είκοσι εκατοστά) 

αγ) Καθένα μέλος της πατρικής οικογένειας τα 30% 
(τριάντα εκατοστά). 

Το συνολικό ποσό αυτών των συντάξεων κατά οι¬ 
κογένεια (ατομική ή πατρική) δεν μπορεί να είναι με¬ 
γαλύτερο από τα 100% (εκατό εκατοστά) της «λόγω 
θανάτου ασφαλισμένου συντάξεως που θα δικαιούταν 
αυτός» ή της μηνιαίας συντάξεως που έπαιρνε από το 
«Λογαριασμό», αναλόγως. Αν είναι μεγαλύτερο από τα 
100%, τότε μειώνεται ανάλογα το ποσό της μηνιαίας 
συντάξεως που χορηγείται από το «Λογαριασμό» σε 
καθένα μέλος της οικογένειας (ατομικής ή πατρικής) 
του ασφαλισμένου ή άμεσα συνταξιούχου του «Λογα¬ 
ριασμού» που απεβίωσε. 

β) Σε περίπτωση θανάτου της χήρας, προσαυξάνε¬ 
ται ισόποσα η μηνιαία σύνταξη που παίρνουν από το 
«Λογαριασμό» τα τέκνα της. Αυτή η προσαύξηση είναι, 
συνολικά για όλα τα τέκνα, ίση με το ποσό της μηνιαί¬ 
ας συντάξεως που έπαιρνε η χήρα κατά το μήνα του 
θανάτου της. 

Τα ίδια εφαρμόζονται και στην περίπτωση που η σύζυ¬ 
γος του ασφαλισμένου ή του άμεσα συνταξιούχου του 
«Λογαριασμού» έχει πεθάνει πριν απ’ αυτόν. 

γ) Σε περίπτωση που δικαιοδόχοι συντάξεως, λόγω 
θανάτου ασφαλισμένου ή άμεσα συνταξιούχου του 
«Λογαριασμού», είναι μόνο τέκνα, η μηνιαία σύνταξη 
που χορηγείται από το «Λογαριασμό» σε καθένα τέκνο, 

σύμφωνα με τα πιο πάνω (α), περίπτωση (αβ), ποσοστό 
(20%), δεν μπορεί να είναι κατώτερη από 3 (τρία) ημε¬ 
ρομίσθια ανειδίκευτου, χωρίς προϋπηρεσία, εργάτη, που 
ισχύουν κάθε μήνα. 

Σε περίπτωση θανάτου και του άλλου γονέα η παρε¬ 
χόμενη μηνιαία σύνταξη που χορηγείται από τον «Λογα¬ 
ριασμό» σε καθένα τέκνο αναπροσαρμόζεται σύμφωνα 
με τα όσα ορίζονται στην ανωτέρω παράγραφο (β)». 

2. Τροποποίηση στον Κανονισμό του «Λογαριασμού 
Επικουρικής Συνταξιοδότησης των Μελών και του Δι¬ 
οικητικού Προσωπικού του Σ.Ο.Ε.Λ.» και του «Ειδικού 
Λογαριασμού Προνοίας των Μελών του Σ.Ο.Ε.Λ.» σχετικά 
με αύξηση της μηνιαίας επικουρικής σύνταξης και του 
εφάπαξ ποσού, κατά 3%, από 1.5.2007. 

Το Εποπτικό Συμβούλιο αφού έλαβε υπόψη του την 
διάταξη της παρ. 10 του άρθρου 24 του π.δ. 226/1992, 
ενέκρινε ομόφωνα την ακόλουθη τροποποίηση των σχε¬ 
τικών διατάξεων του Κανονισμού του «Λογαριασμού 
Επικουρικής Συνταξιοδοτήσεως των Μελών και του Δι¬ 
οικητικού Προσωπικού του Σώματος Ορκωτών Ελεγκτών 
Λογιστών» και του «Ειδικού Λογαριασμού Προνοίας των 
Μελών του Σ.Ο.Ε.Λ.»: 

1. Στον «Λογαριασμό Επικουρικής Συνταξιοδότησης 
των Μελών και του Διοικητικού Προσωπικού του Σώ¬ 
ματος Ορκωτών Ελεγκτών Λογιστών»: 

Το εδάφιο γ της παρ. 6 του Κεφαλαίου VI ύψος συντά¬ 
ξεως» του Κανονισμού τροποποιείται ως εξής: 

«γ. Όπου στις περιπτώσεις των παραγράφων 3, 4, 5 
και 6 του ανωτέρω Κεφαλαίου VI αναφέρονται «ασφα¬ 
λιστικές μηνιαίες αποδοχές» του ασφαλισμένου του 
τελευταίου μήνα υπηρεσίας του στο Σ.Ο.Ε.Λ. ή του μήνα 
θανάτου του ασφαλισμένου, αυτές οι «ασφαλιστικές 
μηνιαίες αποδοχές» για τον υπολογισμό της μηνιαίας 
σύνταξης, θα λαμβάνονται από 1η Μα'ίου 2007 και μετέ- 
πειτα προσαυξημένες κατά 3% (τρία εκατοστά)». 

2. Στον «Ειδικό Λογαριασμό Προνοίας των Μελών του 
Σ.Ο.Ε.Λ.»: 

Η παράγραφος 3 του Κεφαλαίου VIII «Μειωμένο εφά¬ 
παξ ποσό» του Κανονισμού τροποποιείται ως εξής: 

«3. Όπου στο Κεφάλαιο VII «Πλήρες εφάπαξ ποσό» 
και VIII «Μειωμένο εφάπαξ ποσό» αναφέρονται ασφαλι¬ 
στικές μηνιαίες αποδοχές του ασφαλισμένου, αυτές οι 
ασφαλιστικές μηνιαίες αποδοχές από τον υπολογισμό 
του εφάπαξ ποσού, από 1.5.2007 και εφεξής θα λαμβά- 
νονται προσαυξημένες κατά 3% (τρία εκατοστά). 

3. Τροποποίηση στον Οργανισμό του «Λογαριασμού 
Υγείας του Σ.Ο.Ε.Λ.» σχετικά με καταβολή επασφαλίστρου 
0,5% από 1.7.2007 για προστατευόμενα μέλη τα οποία δεν 
είναι ασφαλισμένα σε άλλο ασφαλιστικό φορέα. 

Το Εποπτικό Συμβούλιο αφού έλαβε υπόψη του την 
διάταξη της παρ. 10 του άρθρου 24 του π.δ. 226/1992, 
ενέκρινε ομόφωνα την ακόλουθη τροποποίηση των σχε¬ 
τικών διατάξεων του Οργανισμού του «Λογαριασμού 
Υγείας του Σ.Ο.Ε.Λ.»: 

Αρθρο 2 

Δικαιούχοι Παροχών 

Α. Δικαιούχοι Παροχών σε είδος με πλήρη κάλυψη 
είναι: 

2. Η ατομική οικογένεια των άμεσα ασφαλισμένων 
της προηγούμενης κατηγορίας, δηλαδή ο ή η σύζυγος 
εφόσον δεν είναι ασφαλισμένος/η σε άλλο ασφαλιστικό 


φορέα και τα τέκνα μέχρις της συμπλήρωσης του 20ου 
έτους ή και τα τέκνα που κρίνονται πλήρως ανίκανα για 
εργασία ανεξαρτήτως ηλικίας ή φοιτούν σε ανώτερες 
ή ανώτατες σχολές και μέχρι συμπληρώσεως του 26ου 
έτους της ηλικίας. 

Για τους ή τις συζύγους της ανωτέρω κατηγορίας, 
υπολογίζεται επασφάλιστρο 0,5% από 1.7.2007. 

5. Οι γονείς των μελών του Σ.Ο.Ε.Λ. και των διοικητικών 
υπαλλήλων του Σ.Ο.Ε.Λ., του Σ.Ο.Λ. και των ελεγκτι¬ 
κών εταιρειών ή κοινοπραξιών που διέπονται από τις 
διατάξεις του π.δ. 226/1992, εφόσον δεν έχουν ετήσιο 
ακαθάριστο εισόδημα μεγαλύτερου του καθοριζόμενου 
κάθε φορά από το νόμο ορίου προκειμένου να αναγνω- 
ρισθούν φορολογικά ως προστατευόμενα μέλη. 

Τα πιο πάνω εισοδήματα της παρούσας κατηγορίας 
και της κατηγορίας 3 μπορεί να αυξομειώνονται με 
απόφαση του Εποπτικού Συμβουλίου. Προς απόδειξη 
της μη υπερβάσεως των πιο πάνω ποσών, υποβάλλε¬ 
ται κάθε έτος από τον άμεσα ασφαλισμένο υπεύθυνη 
δήλωση του ν. 1599/1986 και το σχετικό εκκαθαριστικό 
σημείωμα ή βεβαίωση της Εφορίας. Η Επιτροπή Λογα¬ 
ριασμού Υγείας και Οικονομική μπορεί να ζητήσει και 
οποιοδήποτε άλλο δικαιολογητικό. Στα μέλη της πατρι¬ 
κής οικογένειας δεν παρέχεται υγειονομική περίθαλψη 
εφόσον είναι άμεσα ασφαλισμένα σε άλλο ασφαλιστικό 
φορέα Υγείας. Αν όμως αυτά δεν καλύπτονται από άλ¬ 
λον φορέα, καλύπτονται από το «Λογαριασμό Υγείας», 
με καταβολή επασφαλίστρου 0,5% από 1.7.2007. 

4. Τροποποίηση στον Κανονισμό του «Λογαριασμού 
Επικουρικής Συνταξιοδότησης των Μελών και του Δι¬ 
οικητικού Προσωπικού του Σ.Ο.Ε.Λ.» σχετικά με την επι¬ 
στροφή εισφορών (μετά τον 4ο χρόνο ασφαλίσεως) στα 
αποχωρούντα μέλη του Σ.Ο.Ε.Λ. 

Το Εποπτικό Συμβούλιο αφού έλαβε υπόψη του την 
διάταξη της παρ. 10 του άρθρου 24 του π.δ. 226/1992, 
ενέκρινε ομόφωνα την ακόλουθη τροποποίηση των 
σχετικών διατάξεων του Κανονισμού του «Λογαρια¬ 
σμού Επικουρικής Συνταξιοδοτήσεως των Μελών και 
του Διοικητικού Προσωπικού του Σώματος Ορκωτών 
Ελεγκτών Λογιστών»: 

Οι περιπτώσεις αα και αβ της παραγράφου 4α του 
Κεφαλαίου V «Προϋποθέσεις συνταξιοδοτήσεως» τρο¬ 
ποποιούνται ως κατωτέρω: 

αα) Ποσό ίσο με το 4% (τέσσερα τοις εκατό) των 
ασφαλιστικών μηνιαίων αποδοχών που έχουν κρατηθεί 
από τις «ασφαλιστικές μηνιαίες αποδοχές» του μέλους 
του Σ.Ο.Ε.Λ. υπέρ του «Λογαριασμού» μετά τα πρώτα 
τέσσερα έτη ασφάλισης του στον «Λογαριασμό» καθώς 
και οι εισφορές και τυχόν τόκοι εξαγοράς πλασματικού 
χρόνου ασφαλίσεώς του. Το υπόλοιπο των εισφορών 
παραμένει σε όφελος του «Λογαριασμού». 

αβ) Το σύνολο των εισφορών που έχει καταβάλει ο 
ασφαλισμένος του Διοικητικού Προσωπικού του Σ.Ο.Ε.Λ. 
στο «Λογαριασμό» μετά τα πρώτα τέσσερα έτη ασφά¬ 
λισής του καθώς και οι εισφορές και οι τυχόν τόκοι 
εξαγοράς πλασματικού χρόνου ασφαλίσεώς του. Οι 
αντίστοιχες συνεισφορές του Σ.Ο.Ε.Λ. παραμένουν σε 
όφελος του «Λογαριασμού». 

Αθήνα, 31 Ιουλίου 2007 
Ο Πρόεδρος 

ΧΑΡΙΛΑΟΣ Π. ΑΛΑΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Β126176 (6) 

Κατάρτιση «Ειδικού Προγράμματος Ολοκληρωμένης Πα¬ 
ρέμβασης για ανέργους του Ν. Θεσσαλονίκης» σύμ¬ 
φωνα με την υπ’ αριθμ. 2521/35/31.7.2007 απόφαση 
του Δ.Σ. του ΟΑΕΔ με την οποία έχει εγκριθεί η υπ’ 
αριθμ. 617/22/31.7.2007 απόφαση της Επιτροπής Δι¬ 
αχείρισης του ΛΑΕΚ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Αριθμ. απόφ. 2521/35/31.7.2007 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15 

Β. του ν. 2336/1995, άρθρο 10 

Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ. 7, άρθρο 8 παρ. 2 
εδ.ΙΔ, άρθρο 9 παρ. 2 εδ. ΙΔ. 

2. Την υπ’ αριθμ. 617/22/31.7.2007 απόφαση της Επιτρο¬ 
πής Διαχείρισης του ΛΑΕΚ. 

3. Τη γνώμη των μελών του, αποφασίζει: 

ΠΡΟΓΡΑΜΜΑ ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ 

Καταρτίζουμε πρόγραμμα επιχορήγησης ιδιωτικών 

επιχειρήσεων για την απασχόληση 1.200 ανέργων ηλικί¬ 
ας 18-64 ετών και άνω, στο Νομό Θεσσαλονίκης, σε νέες 
θέσεις εργασίας οι οποίες είναι πρόσθετες εκείνων που 
τυχόν δημιουργούνται στο πλαίσιο επενδυτικού σχεδίου 
ενταγμένου σε άλλο καθεστώς ενισχύσεων. 

1. ΠΡΟΤΕΡΑΙΟΤΗΤΑ ΣΤΗΝ ΚΑΛΥΨΗ ΤΩΝ ΘΕΣΕΩΝ 

Προτεραιότητα στην κάλυψη των θέσεων (και τουλά¬ 
χιστον το 30% των συνολικών θέσεων) έχουν οι άνεργοι 
που βρίσκονται σε μειονεκτική θέση, ήτοι: 

Ανεργες γυναίκες, μητέρες ανηλίκων τέκνων 

Άτομα που είναι μακροχρόνια άνεργα, καθώς και οι 
άνεργοι που έχουν προέλθει από ομαδικές απολύσεις 
την τελευταία διετία. 

Από τις ως άνω θέσεις: 

ποσοστό τουλάχιστον 65% του προγράμματος θα 
καλυφθεί στο πλαίσιο της πολιτικής πρόληψης της μα¬ 
κροχρόνιας ανεργίας και 

ποσοστό μέχρι 35% θα καλυφθεί στο πλαίσιο της 
πολιτικής καταστολής της μακροχρόνιας ανεργίας. 

Επίσης, ποσοστό 60% των θέσεων θα καλυφθεί από 
γυναίκες. 

Το ποσοστό υποχρεωτικής κάλυψης των θέσεων από 
ανέργους σε μειονεκτική θέση καθώς και οι κατηγορίες των 
επιχειρήσεων που θα υπαχθούν στο πρόγραμμα όπως και 
οι λοιπές διαδικασίες εφαρμογής του προγράμματος δύνα- 
νται να τροποποιηθούν με απόφαση του Δ.Σ. του Ο.Α.Ε.Δ. 

2. ΕΞΑΙΡΕΣΕΙΣ 

Όλες οι επιχειρήσεις που διέπονται, όσον αφορά στην 
πρόσληψη του προσωπικού τους, από τις διατάξεις του 
ν. 2190/1994 (συμπεριλαμβανομένων και των αμιγών και 
μικτών επιχειρήσεων των ΟΤΑ α' και β' βαθμού). 

Τα νυχτερινά κέντρα και οι εταιρείες προσωρινής 
απασχόλησης (άρθρο 20 του ν. 2956/2001), για μισθω¬ 
τούς τους που παρέχουν εργασία σε άλλον εργοδότη 
(έμμεσος εργοδότης). 

Οι επιχειρήσεις παροχής υπηρεσιών καθαριότητας 
και φύλαξης, οι επιχειρήσεις προώθησης προϊόντων και 
παροχής υπηρεσιών μέσω τηλεφώνου (ΙβΙθπιαιΙτβΙίηρ). 

3. ΔΥΝΑΤΟΤΗΤΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

3.1. ΕΠΙΧΕΙΡΗΣΕΙΣ 

Για την υπαγωγή μίας επιχείρησης στο πρόγραμμα 


θα πρέπει η δημιουργούμενη θέση εργασίας να αντι¬ 
προσωπεύει καθαρή αύξηση του αριθμού των εργαζο¬ 
μένων της, σε σχέση με το μέσο όρο των δώδεκα (12) 
τελευταίων μηνών, που προηγούνται της ημερομηνίας 
υποβολής της αίτησής της. 

Η μερική και η εποχική απασχόληση υπολογίζονται 
στην καθαρή αύξηση και ισοδυναμούν με κλάσμα ετη¬ 
σίων μονάδων εργασίας. 

Στην περίπτωση που η πρόσληψη δεν αντιπροσωπεύ¬ 
ει καθαρή αύξηση του αριθμού των εργαζομένων της 
επιχείρησης, αλλά αφορά σε πλήρωση κενής θέσης που 
δημιουργήθηκε μετά από: 

• οικειοθελή αποχώρηση 

• συνταξιοδότηση λόγω ηλικίας 

• οικειοθελή μείωση του χρόνου εργασίας 

• καταγγελία της σύμβασης εργασίας μετά από μή¬ 
νυση για αξιόποινη πράξη 

είναι δυνατή η υπαγωγή στο πρόγραμμα εφόσον προ- 
σληφθεί άνεργος σε μειονεκτική θέση. 

3.2. ΑΝΕΡΓΟΙ 

Τα άτομα που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

να έχουν την ιδιότητα του άνεργου και να διαθέτουν 
δελτίο ανεργίας σε ισχύ 

να έχουν την ελληνική υπηκοότητα ή την υπηκοότητα 
άλλου κράτους μέλους της ΕΕ ή να είναι ομογενείς 
που έχουν δικαίωμα διαμονής και απασχόλησης στη 
χώρα μας 

να έχουν συμπληρώσει το τυποποιημένο έντυπο εξα- 
τομικευμένης παρέμβασης και να έχουν συμφωνήσει σε 
ατομικό σχέδιο δράσης. 

3.3. ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΕΠΙΧΕΙΡΗ¬ 
ΣΕΩΝ 

Γ ια τα άτομα που κατά το τελευταίο 12μηνο πριν 
από την ημερομηνία υπαγωγής τους στο πρόγραμμα 
είχαν απασχοληθεί καθ’ οιονδήποτε τρόπο στην ίδια 
επιχείρηση. 

Γ ια άτομα που τοποθετούνται αναγκαστικά με τις 
διατάξεις του ν. 2643/1998. 

Επιχειρήσεις που μεταβιβάστηκαν ή αλλάζουν νομική 
μορφή ή διαλύονται και επαναλειτουργούν στον ίδιο ή 
σ’ άλλο χώρο με το αυτό αντικείμενο δραστηριότητας, 
επιχορηγούνται μόνο για όσο επιπλέον προσωπικό προ- 
σλάβουν πέραν αυτού που κατά μέσο όρο απασχολή¬ 
θηκε στην προηγούμενη επιχείρηση κατά το τελευταίο 
12μηνο που προηγείται της ημερομηνίας υποβολής της 
αίτησης. 

4. ΔΙΑΔΙΚΑΣΙΑ ΥΠΑΓΩΓΗΣ 

Οι επιχειρήσεις που επιθυμούν να ενταχθούν στο πρό¬ 
γραμμα, εφόσον υπάρχουν κενές θέσεις, υποβάλλουν, 
εντός προθεσμίας η οποία θα καθοριστεί με απόφαση 
του Διοικητή του ΟΑΕΔ, αίτηση υπαγωγής στις κατά τό¬ 
πους αρμόδιες Υπηρεσίες του Οργανισμού όπου και θα 
απασχολήσουν τους μισθωτούς που θα προσλάβουν. 

5. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για τις επιχειρήσεις 
που εντάσσονται στο πρόγραμμα ορίζεται στους εικο- 
σιτέσσερις (24) μήνες. Μετά τη λήξη της επιχορήγησης 
οι επιχειρήσεις δεσμεύονται να διατηρήσουν το προ¬ 
σωπικό για έξι (6) μήνες. 

Το ποσό της επιχορήγησης για κάθε ημέρα πλήρους 
απασχόλησης για τους άνεργους που θα απασχοληθούν 

από τις επιχειρήσεις που θα ενταχθούν στο πρόγραμμα 
θα ανέλθει ως εξής: 

• 22 € για τους πρώτους δώδεκα (12) μήνες απασχό¬ 
λησης 

• 26 € για τους επόμενους δώδεκα (12) μήνες απα¬ 
σχόλησης 

Σε περίπτωση που ο επιδοτούμενος απασχολείται με 
καθεστώς μερικής απασχόλησης από 4 ώρες και άνω 
ημερησίως και λιγότερο των 8 ωρών το ποσό επιχορή¬ 
γησης ανέρχεται στο ήμισυ του ποσού που αντιστοιχεί 
σε κάθε ημέρα πλήρους απασχόλησης. 

6. ΕΝΑΡΞΗ ΚΑΙ ΟΡΟΙ ΕΠΙΧΟΡΗΓΗΣΗΣ 

• Κάθε άτομο που υπάγεται στο πρόγραμμα επιχορη¬ 
γείται από την ημερομηνία πρόσληψής του. 

• Η επιχορήγηση θα υπολογίζεται για κάθε εργάσιμη 
ημέρα πλήρους απασχόλησης και μέχρι 25 ημέρες κατ’ 
ανώτατο όριο για κάθε μήνα εφόσον όμως υπάρχουν 
20 τουλάχιστον ημερομίσθια το μήνα για κάθε επιχο¬ 
ρηγούμενο εργαζόμενο. 

• Εφόσον προηγούμενο προσωπικό της επιχείρησης 
εργαζόταν λιγότερο από (20) ημέρες το μήνα και εξα¬ 
κολουθήσει να εφαρμόζεται το ίδιο καθεστώς απασχό¬ 
λησής του και μετά την υπαγωγή της επιχείρησης στο 
πρόγραμμα, τότε θα συνεχίζεται κανονικά η επιχορή¬ 
γηση. 

Σε αντίθετη όμως περίπτωση (πλήρης απασχόληση 
του μη επιχορηγούμενου προσωπικού) η επιχείρηση 
υποχρεούται να το απασχολεί τουλάχιστον για (20) 
ημερομίσθια κατά μήνα. 

• Κατά τη διάρκεια του προγράμματος είναι δυνατόν 
επιχορηγούμενος ή μη μισθωτός να πραγματοποιήσει 
μόνο για έξι (6) μήνες κάτω των είκοσι (20) ημερομι¬ 
σθίων. 

7. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - ΔΕ¬ 
ΣΜΕΥΣΕΙΣ 

Οι επιχειρήσεις υποχρεούνται να διατηρήσουν τις θέ¬ 
σεις εργασίας (παλαιές και νέες) καθ’ όλη τη διάρκεια 
του προγράμματος ήτοι 30 μήνες. 

Σε περίπτωση που η επιχείρηση μειώσει το προσωπικό 
της και εφόσον δεν το αντικαταστήσει μέσα σε τριά¬ 
ντα (30) ημέρες, το πρόγραμμα θα διακόπτεται κατά 
τόσες θέσεις εργασίας όσες μειώθηκε το προσωπικό 
και θα επιστρέφεται το αναλογούν ποσό επιχορήγησης, 
σύμφωνα με τους όρους της παρούσας κοινής υπουργι¬ 
κής απόφασης Σε περίπτωση μη αντικατάστασης λόγω 
έλλειψης ειδικότητας (που θα διαπιστώνεται από την 
Υπηρεσία) σε επιχορηγούμενη θέση θα διακόπτεται η 
επιχορήγηση μόνο για τη θέση αυτή, χωρίς άλλες επι¬ 
πτώσεις για τον εργοδότη. 

8. ΔΕΣΜΕΥΣΕΙΣ ΚΡΑΤΙΚΩΝ ΕΝΙΣΧΥΣΕΩΝ 

Το σύνολο των ενισχύσεων σε καμία περίπτωση δεν 
μπορεί να υπερβαίνει το ανώτερο όριο των 200.000€ 
για οποιαδήποτε περίοδο των τριών οικονομικών ετών 
για κάθε επιχείρηση (άρθρο 2, παρ. 2 του Κανονισμού 
(ΕΚ) της Επιτροπής 1998/2006). 

Για τον έλεγχο τήρησης του ανωτέρω περιορισμού 
η επιχείρηση πρέπει, μεταξύ των άλλων τυπικών δικαι- 
ολογητικών, να υποβάλει Υπεύθυνη Δήλωση, όπου να 
αναγράφονται αναλυτικά όλες οι κρατικές ή κοινοτικές 
ενισχύσεις σε μορφή πίνακα, με τα ακόλουθα στοιχεία: 
Πρόγραμμα, Άξονας, Μέτρο υπαγωγής, ύψος επένδυσης, 
ύψος επιχορήγησης, έναρξη έργου, προβλεπόμενη λήξη 
έργου, δημιουργούμενη απασχόληση. Επίσης στην υπεύ¬ 


θυνη δήλωση θα δηλώνει ότι δεν έλαβε τέτοιου είδους 
ενισχύσεις και αν λάβει θα το δηλώσει. 

9. ΠΑΡΑΓΡΑΦΗ ΑΞΙΩΣΗΣ 

Σε περίπτωση εκπρόθεσμης υποβολής των δικαιο- 
λογητικών για καταβολή της επιχορήγησης πέραν της 
προθεσμίας των δύο μηνών από τη λήξη κάθε τριμήνου, 
τότε η αξίωσή του για το συγκεκριμένο ποσό παραγρά¬ 
φεται χωρίς διακοπή της επιχορήγησης, με απόφαση 
του Προϊσταμένου της αρμόδιας Υπηρεσίας Απασχόλη¬ 
σης του Οργανισμού, εφόσον η επιχείρηση λειτουργεί 
και εξακολουθούν να τηρούνται οι όροι και προϋποθέ¬ 
σεις του Προγράμματος. 

10. ΕΠΙΜΗΚΥΝΣΗ ΠΡΟΓΡΑΜΜΑΤΟΣ 

Είναι δυνατή η επιμήκυνση του χρόνου επιχορήγησης 
κατά τριάντα (30) το πολύ ημερολογιακές ημέρες με 
ισόχρονη δέσμευση της επιχείρησης, για μη απόλυση 
προσωπικού, σε περίπτωση: α) κανονικής άδειας, β) δι¬ 
καιολογημένης ασθένειας εργαζομένου, γ) μη λειτουρ¬ 
γίας της επιχείρησης λόγω θερινών διακοπών, δ) άδειας 
άνευ αποδοχών που χορηγείται μετά από αίτηση του 
εργαζομένου. Η επιμήκυνση γίνεται μετά από αίτηση 
της επιχείρησης και απόφαση του Προϊσταμένου της 
κατά τόπον αρμόδιας Υπηρεσίας του ΟΑΕΔ. 

Επίσης σε περίπτωση αντικατάστασης μισθωτού μέσα 
στην προθεσμία των τριάντα (30) ημερολογιακών ημε¬ 
ρών είναι δυνατή η επιμήκυνση του χρόνου επιχορήγη¬ 
σης και δέσμευσης του εργοδότη κατά (30) ημερολογια¬ 
κές ημέρες για κάθε άτομο που αντικαταστάθηκε, μετά 
από αίτηση του εργοδότη και απόφαση του αρμόδιου 
Προϊσταμένου της Υπηρεσίας Απασχόλησης. 

11. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή προ¬ 
ϋποθέσεων, μετά από οποιαδήποτε πληρωμή ποσού της 
επιχορήγησης εφαρμόζονται οι διατάξεις των παρ. 7 και 
8 του άρθρου 29 του ν. 1262/1982, όπως συμπληρώθηκε 
από τα άρθρα 6 και 7 του ν. 1836/1989 και η επιχορήγηση 
διακόπτεται με επιστροφή του αναλογούντος ποσού, 
σύμφωνα και με την υπ' αριθμ. 2007892/461/1998 κοινή 
απόφαση περί «Ανακτήσεως Αχρεωστήτως ή παρανό- 
μως καταβληθέντων ποσών από εθνικούς πόρους». 

Ειδικότερα, ο Προϊστάμενος της αρμόδιας Υπηρεσί¬ 
ας Απασχόλησης του Οργανισμού, στις περιπτώσεις 
αυτές και αφού προηγουμένως καλέσει εγγράφως τον 
εργοδότη να διατυπώσει τις απόψεις του, αποφαίνεται 
με αιτιολογημένη απόφασή του για τη διακοπή της 
επιχορήγησης που η επιχείρηση έχει λάβει από τον 
ΟΑΕΔ και την επιστροφή: 

τμήματος του καταβληθέντος ποσού, κατ’ αναλογία 
του χρονικού διαστήματος που απομένει από την ημε¬ 
ρομηνία μη τήρησης των όρων ή των προϋποθέσεων 
του προγράμματος μέχρι τη συμπλήρωση του συνολικού 
χρόνου δέσμευσης. 

ολόκληρου του ποσού σε περίπτωση που διαπιστώ¬ 
νεται μη τήρηση εξ αρχής των όρων και των προϋπο¬ 
θέσεων του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στην επιχείρηση. 

Εφόσον δεν επιστραφεί εμπρόθεσμα το ποσό που 
αναζητείται, συντάσσεται μετά από απόφαση του Δ.Σ. 
του Οργανισμού, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ. για βεβαίωση και εί¬ 
σπραξή του. 

12. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την υπαγωγή της επιχείρησης στο πρό¬ 
γραμμα, διαπιστωθεί ότι δεν πληροί τους όρους ή τις 
προϋποθέσεις του, ο Προϊστάμενος της αρμόδιας Υπη¬ 
ρεσίας Απασχόλησης με απόφασή του θα ανακαλεί την 
υπαγωγή της. 

13. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγ- 
μένων στο πρόγραμμα και των Υπηρεσιών Απασχόλη¬ 
σης του ΟΑΕΔ, θα επιλύεται με απόφαση της Ειδικής 
Επιτροπής. 

Οι ενστάσεις θα υποβάλλονται στη Διοίκηση του 
ΟΑΕΔ μέσω της Υπηρεσίας στην οποία έχει κατατεθεί 
η αίτηση για ένταξη της επιχείρησης στο πρόγραμ¬ 
μα μέσα σε τριάντα (30) ημέρες από την κοινοποίηση 
της απόρριψης του αιτήματος από την Υπηρεσία ή της 
απορριπτικής απόφασης. 

14. ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ ΔΙ¬ 
ΑΧΕΙΡΙΣΗΣ ΤΟΥ ΠΡΟΓΡΑΜΜΑΤΟΣ 

Α. Παρακολούθηση 

Για τον έλεγχο των όρων υλοποίησης και την επί¬ 
τευξη των στόχων του προγράμματος, ο Ο.Α.Ε.Δ. τηρεί 
ξεχωριστό φάκελο για κάθε επιχείρηση που εντάσσε¬ 
ται στο πρόγραμμα. Ο φάκελος αυτός διατηρείται στις 
Υπηρεσίες Απασχόλησης του Ο.Α.Ε.Δ. και περιλαμβάνει 
όλα τα στοιχεία που αφορούν τη σχέση της επιχείρη¬ 
σης με το πρόγραμμα, ξεκινώντας από την αίτηση και 
μέχρι τη λήξη του χρόνου διατήρησης του προσωπικού 
(δικαιολογητικά υπαγωγής και καταβολής της επιχο¬ 
ρήγησης, παραστατικά δαπανών τόσο της αναδόχου 
επιχείρησης όσο και της Υπηρεσίας που καταβάλλει 
την επιχορήγηση, διοικητικές πράξεις της Υπηρεσίας 
όπως εγκριτικές αποφάσεις, αποφάσεις έναντι πιθανών 
ενστάσεων, εκθέσεις ελέγχων κ,λπ.). 

Οι ελεγχόμενες επιχειρήσεις υποχρεούνταί: 

Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

Να τηρούν τα αποδεικτικά στοιχεία και έγγραφα που 
αναφέρονται στην παρούσα απόφαση για τουλάχιστον 
3 χρόνια από την αποπληρωμή του προγράμματος. 

Για την ομαλή πορεία των προγραμμάτων την επί¬ 
τευξη των στόχων τους, θα παρακολουθούνται κάθε 
μήνα: 

οι δεσμευθείσες θέσεις 

οι καλυφθείσες θέσεις, οι οποίες προκύπτουν μετά 
την έκδοση των εγκριτικών αποφάσεων 

η καταβολή των επιχορηγήσεων κ.λπ. 

Β. Διαχείριση 

Η οικονομική διαχείριση του προγράμματος διενερ- 


γείται, στην Υπηρεσία υλοποίησης του προγράμματος, 
μέσω ξεχωριστής λογιστικής μερίδας στην οποία κατα- 
χωρούνται, διακριτά για κάθε επιχορηγούμενη επιχεί¬ 
ρηση, όλες οι πληρωμές που πραγματοποιούνται με τα 
διακριτικά χαρακτηριστικά των αντίστοιχων παραστατι¬ 
κών τους (ημερομηνία, είδος και αριθμός παραστατικού, 
κατηγορία, ποσό και αιτιολογία δαπάνης). 

15. ΕΛΕΓΧΟΣ ΕΠΙΧΕΙΡΗΣΕΩΝ 

1. Η αρμόδια Υπηρεσία του Ο.Α.Ε.Δ. υποχρεούται να 
πραγματοποιεί επιτόπιους ελέγχους. Για τους επιτόπι¬ 
ους ελέγχους που πραγματοποιούνται κατά τη διάρκεια 
υλοποίησης του προγράμματος, η αρμόδια Υπηρεσία 
του Ο.Α.Ε.Δ. συντάσσει σχετικές εκθέσεις τις οποίες 
διατηρεί στο φάκελο της επιχείρησης ή του φορέα 
και στις οποίες καταγράφονται με λεπτομέρεια αν τη¬ 
ρούνται οι όροι της ένταξης. Αντίγραφο της έκθεσης 
παραδίδεται στον φορέα ή στην επιχείρηση. 

2. Ελέγχους διενεργούν οι υπάλληλοι του ΟΑΕΔ. σύμ¬ 
φωνα με τα οριζόμενα στην κοινή υπουργική απόφαση 
υπ’ αριθμ. 2/34255/0022/6.6.2001, όπως τροποποιήθηκε 
και ισχύει. 

16. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Η δαπάνη για την εφαρμογή του μέτρου αυτού θα 
καλυφθεί από τον ΛΑΕΚ (ΚΑΕ 2493.15) και θα ανέλθει 
στο ποσό των 17.280.000 €. 

Το ποσό αυτό θα προέλθει από τα αδιάθετα της δαπά¬ 
νης από την εφαρμογή του μέτρου για την επιχορήγηση 
ιδιωτικών επιχειρήσεων του «Ειδικού Προγράμματος 
Ολοκληρωμένης Παρέμβασης για 2.000 ανέργους του Ν. 
Θεσσαλονίκης, με προτεραιότητα στους ανέργους που 
έχουν προέλθει από ομαδικές απολύσεις την τελευταία 
διετία» (ΑΠ. Δ.Σ. 3665/65/28.12.2005, ΦΕΚ 7/Β/9.1.2006) και 
από το προϋπολογισθέν ποσό ύψους 2.400.000 € (ΚΑΕ 
2659) του μέτρου για την κατάρτιση που δεν υλοποιή¬ 
θηκε και το οποίο μεταφέρεται για την εφαρμογή του 
μέτρου του ίδιου προγράμματος. 

17. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑ¬ 
ΤΟΣ 

Οι λεπτομέρειες εφαρμογής του προγράμματος θα 
ορισθούν με εγκύκλιο του ΟΑΕΔ. 

18. Τη δημοσίευση της σχετικής απόφασης στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2007 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 

